PMIndiaData/PMIndiaSum huggingface dataset:
രാഷ്ട്രപതി ശ്രീ പ്രണബ് മുഖര്‍ജിക്ക് അദ്ദേഹത്തിന്റെ ജന്മദിനത്തില്‍ പ്രധാനമന്ത്രി ആശംസകള്‍ നേര്‍ന്നു.

രാഷ്ട്രപതി ശ്രീ പ്രണബ് മുഖര്‍ജിക്ക് അദ്ദേഹത്തിന്റെ ജന്മദിനത്തില്‍ പ്രധാനമന്ത്രി ശ്രീ നരേന്ദ്ര മോദി ആരോഗ്യപൂര്‍ണമായ ദീര്‍ഘായുസ് ആശംസിച്ചു. ”രാഷ്ട്രപതിജിക്ക് ജന്മദിന ആശംസകള്‍. അദ്ദേഹത്തിന്റെ ബൃഹത്തായ അനുഭവങ്ങളും അറിവും രാഷ്ട്രത്തിന് മഹത്തായ നേട്ടമാണ്. അദ്ദേഹത്തിന് ആരോഗ്യപൂര്‍ണമായ ദീര്‍ഘായുസ് നേരുന്നു. ഇന്ത്യയുടെ താല്‍പര്യമാണ് പ്രണബ്ദാ എല്ലാത്തിനും മുകളില്‍ ഉയര്‍ത്തിപ്പിടിച്ചത്. ഇതുപോലെ പരന്ന വായനവും വിജ്ഞാനവുമുള്ള ഒരു രാഷ്ട്രപതിയില്‍ നാം അഭിമാനിക്കുന്നു.”, പ്രധാനമന്ത്രി പറഞ്ഞു.
ലോക കവിതാ ദിനത്തില്‍ കവികളെ പ്രധാനമന്ത്രി അഭിനന്ദിച്ചു

ലോക കവിതാ ദിനത്തില്‍ എല്ലാ കവികളെയും പ്രധാനമന്ത്രി ശ്രീ. നരേന്ദ്ര മോദി അഭിനന്ദിച്ചു. ‘ആശയപ്രകാശനത്തിന്റെ ദീപ്തമായ ഈ മാധ്യമത്തെ പ്രചരിപ്പിക്കുന്നതിനായി നടത്തുന്ന പ്രയത്‌നത്തിനു തുടക്കക്കാരും പരിണിതപ്രജ്ഞരുമായ കവികളെ ലോക കവിതാദിനത്തില്‍ ഞാന്‍ അഭിനന്ദിക്കുന്നു. ലോകത്താകമാനമുള്ള എണ്ണിയാലൊടുങ്ങാത്തത്ര ജനങ്ങള്‍ക്കു ശബ്ദം പകരുകയും അവരുടെ ആകര്‍ഷകമായ സര്‍ഗാത്മകത പുറത്തുകൊണ്ടുവരികയും ചെയ്യുന്നതാണു കവിത ചൊല്ലുന്ന പാരമ്പര്യം.’, പ്രധാനമന്ത്രി പറഞ്ഞു.
കാശ്മീരില്‍ മഞ്ഞുവീഴ്ചയില്‍ സൈനികര്‍ മരിക്കാനിടയായതില്‍ പ്രധാനമന്ത്രി ദുഃഖം രേഖപ്പെടുത്തി

കാശ്മീരില്‍ മഞ്ഞുവീഴ്ചയില്‍ സൈനികര്‍ മരിക്കാനിടയായതില്‍ പ്രധാനമന്ത്രി ശ്രീ. നരേന്ദ്ര മോദി ദുഃഖം രേഖപ്പെടുത്തി. ‘കാശ്മീരില്‍ ഉണ്ടായ മഞ്ഞുവീഴ്ചയില്‍ ധീരജവാന്‍മാര്‍ മരിക്കാനിടയായതു ദുഃഖിപ്പിക്കുന്നു. തിരച്ചിലും രക്ഷാനടപടികളും ഊര്‍ജിതപ്പെടുത്താന്‍ നിര്‍ദേശം നല്‍കിയിട്ടുണ്ട്.’ പ്രധാനമന്ത്രി പറഞ്ഞു.
യു.എസ് സ്റ്റേറ്റ്, ഡിഫന്‍സ് സെക്രട്ടറിമാര്‍ പ്രധാനമന്ത്രിയെ സന്ദര്‍ശിച്ചു

യുഎസ് സ്റ്റേറ്റ് സെക്രട്ടറി മൈക്കിള്‍ ആര്‍ പോംപിയോ, ഡിഫന്‍സ് സെക്രട്ടറി ഡോ. മാര്‍ക്ക്. ടി. എസ്പര്‍ എന്നിവര്‍ ഇന്ന് പ്രധാനമന്ത്രി ശ്രീ നരേന്ദ്ര മോദിയെ സന്ദര്‍ശിച്ചു. അമേരിക്കന്‍ പ്രസിഡന്റിന്റെ ആശംസകള്‍ അവര്‍ പ്രധാനമന്ത്രിയെ അറിയിച്ചു. 2020 ഫെബ്രുവരിയിലെ പ്രസിഡന്റ് ട്രംപിന്റെ ഇന്ത്യ സന്ദര്‍ശനത്തെ അനുസ്മരിച്ച പ്രധാനമന്ത്രി അദ്ദേഹത്തിന് തിരിച്ചും ആശംസകള്‍ കൈമാറി. രാവിലെ നടന്ന മൂന്നാമത് ഇന്ത്യ- യുഎസ് 2+2 മന്ത്രിതല ചര്‍ച്ചയും ഉഭയകക്ഷി ചര്‍ച്ചയും ഫലപ്രദം ആയിരുന്നുവെന്ന് അവര്‍ പ്രധാനമന്ത്രിയെ ധരിപ്പിച്ചു. ഇന്ത്യയുമായുള്ള ബന്ധം തുടര്‍ന്നുo ശക്തിപ്പെടുത്താനുള്ള അമേരിക്കന്‍ ഗവണ്‍മെന്റിന്റെ താല്‍പര്യവും പരസ്പരം പങ്കു വെക്കുന്ന കാഴ്ചപ്പാടും താല്പര്യങ്ങളും സാക്ഷാത്കരിക്കാന്‍ ഒരുമിച്ച് പ്രവര്‍ത്തിക്കാനുള്ള സന്നദ്ധതയും യുഎസ് പ്രതിനിധികള്‍ പ്രധാനമന്ത്രിയെ അറിയിച്ചു. മൂന്നാമത് 2+2 ചര്‍ച്ച ഫലപ്രദമായി പര്യവസാനിച്ചതില്‍ പ്രധാനമന്ത്രി അഭിനന്ദനം അറിയിച്ചു. അമേരിക്കയുമായുള്ള സമഗ്ര നയതന്ത്ര പങ്കാളിത്തത്തിന് ബഹുതല മേഖലകളിലുണ്ടായ വളര്‍ച്ചയില്‍ പ്രധാനമന്ത്രി സംതൃപ്തി പ്രകടിപ്പിച്ചു. ശക്തമായ വിശ്വാസത്തിന്റെ അടിസ്ഥാനത്തില്‍ പങ്കുവെക്കപ്പെട്ട മൂല്യങ്ങളും ഇരുരാജ്യങ്ങളിലെ ജനങ്ങള്‍ തമ്മിലുള്ള ദൃഢമായ ബന്ധവും പ്രധാനമന്ത്രി എടുത്തുപറഞ്ഞു.
പറ്റ്‌ന വിമാനത്താവള വികസനത്തിന് 13.75 ഏക്കര്‍ സ്ഥലം നല്‍കാന്‍ മന്ത്രിസഭാ അനുമതി

പറ്റ്‌നയിലെ ജയപ്രകാശ് നാരായണ്‍ അന്താരാഷ്ട്ര വിമാനത്താവളത്തിന്റെ വിപുലീകരണ വികസന ആവശ്യങ്ങള്‍ക്കായി 11.35 ഏക്കര്‍ സ്ഥലം എയര്‍പോര്‍ട്ട് അതോററ്റി ഓഫ് ഇന്ത്യയ്ക്ക് നല്‍കാന്‍ പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം തീരുമാനിച്ചു. അന്‍സിബാ ബാദില്‍ തത്തുല്യമായ സ്ഥലം എയര്‍പോര്‍ട്ട് അതോറിറ്റിക്ക് കൈമാറും. പറ്റ്‌ന വിമാനത്താവളത്തില്‍ പുതിയ ടെര്‍മിനല്‍ കെട്ടിടവും മറ്റ് അനുബന്ധ അടിസ്ഥാന സൗകര്യങ്ങളും നിര്‍മ്മിക്കുന്നതിനാണിത്. പുതിയ ടെര്‍മിനല്‍ കെട്ടിടത്തിന്‍ പ്രതിവര്‍ഷം ശരാശരി 3 ദശലക്ഷം യാത്രക്കാരെ കൈകാര്യം ചെയ്യാന്‍ ശേഷിയുണ്ടാകും.
മെഡിക്കൽ ഉൽപ്പന്ന നിയന്ത്രണ രംഗത്ത് യോജിച്ച് പ്രവർത്തിക്കാനുള്ള ഇന്ത്യയും യുണൈറ്റഡ് കിങ്ഡവും തമ്മിലുള്ള ധാരണാപത്രത്തിന് കേന്ദ്ര മന്ത്രിസഭയുടെ അംഗീകാരം

മെഡിക്കൽ ഉൽപ്പന്ന നിയന്ത്രണ രംഗത്ത്, യുണൈറ്റഡ് കിങ്ഡവുമായി യോജിച്ച് പ്രവർത്തിക്കാനുള്ള ധാരണാപത്രത്തിൽ ഒപ്പിടുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ഇന്ന് ചേർന്ന കേന്ദ്രമന്ത്രിസഭാ യോഗം അംഗീകാരം നൽകി. ഇന്ത്യയ്ക്കുവേണ്ടി സെൻട്രൽ ഡ്രഗ്സ്സ് സ്റ്റാൻഡേർഡ് കൺട്രോൾ ഓർഗനൈസേഷനും (CDSCO) യുണൈറ്റഡ് കിങ്ഡം മെഡിസിൻസ് ആൻഡ് ഹെൽത്ത് കെയർ പ്രോഡക്ട് റെഗുലേറ്ററി ഏജൻസിയും (UKMHRA) ആണ് ധാരണാപത്രത്തിൽ ഒപ്പുവെക്കുന്നത്. മെഡിക്കൽ ഉൽപ്പന്ന നിയന്ത്രണവുമായി ബന്ധപ്പെട്ട വിവരങ്ങൾ കൈമാറുന്നതിനും സഹകരണത്തിന് ഒരു അടിസ്ഥാന ചട്ടക്കൂട് രൂപീകരിക്കുന്നതിനും ഈ ധാരണാ പത്രം സഹായിക്കും. സുരക്ഷയുമായി ബന്ധപ്പെട്ട വിവരങ്ങളുടെ കൈമാറ്റം, ഇന്ത്യയും യു.കെ.യും സംഘടിപ്പിക്കുന്ന ശാസ്ത്രീയ സെമിനാറുകൾ, സിമ്പോസിയങ്ങൾ, കോൺഫറൻസുകൾ എന്നിവയിൽ പങ്കാളിത്തം, ലബോറട്ടറി, ക്ലിനിക്കൽ, നിർമാണം, വിതരണം, ഫാർമക്കോ-വിജിലൻസ് എന്നീ മേഖലകളിലെ മികച്ച പ്രവർത്തനങ്ങൾക്ക് വേണ്ട വിവരങ്ങളുടെ കൈമാറ്റം, വിഭവശേഷി വികസനം, ഇരുരാജ്യങ്ങളിലെയും നിയന്ത്രണ ഏജൻസികളുടെ ചട്ടക്കൂട്, ആവശ്യകത, പ്രവർത്തനങ്ങൾ എന്നിവയെ കുറിച്ച് ധാരണ സൃഷ്ടിക്കൽ, ഏജൻസികളുടെ ഭാവി പ്രവർത്തനങ്ങൾ ശക്തിപ്പെടുത്തൽ, ഔഷധങ്ങളും മെഡിക്കൽ ഉപകരണങ്ങളുമായി ബന്ധപ്പെട്ട നിയമങ്ങളും ചട്ടങ്ങളും സംബന്ധിച്ച വിവരങ്ങളുടെ കൈമാറ്റം, ലൈസൻസില്ലാത്ത കയറ്റുമതി-ഇറക്കുമതി എന്നിവ തടയുന്നതിന് ആവശ്യമായ വിവരങ്ങളുടെ കൈമാറ്റം, അന്താരാഷ്ട്ര വേദികളിലെ ഏകോപനം എന്നീ മേഖലകളിൽ ധാരണാപത്രത്തിന് കീഴിൽ ഇരുരാജ്യങ്ങളുംസഹകരിച്ച് പ്രവർത്തിക്കാനാണ് ലക്ഷ്യമിടുന്നത്.6
യുവ ശാസ്ത്രജ്ഞര്‍ക്കായുള്ള ഡി.ആര്‍.ഡി.ഒയുടെ അഞ്ചു പരീക്ഷണശാലകള്‍ പ്രധാനമന്ത്രി രാഷ്ട്രത്തിനു സമര്‍പ്പിച്ചു

യുവ ശാസ്ത്രജ്ഞര്‍ക്കായുള്ള ഡിഫന്‍സ് റിസര്‍ച്ച് ആന്‍ഡ് ഡെവലപ്‌മെന്റ് ഓര്‍ഗനൈസേഷ(ഡി.ആര്‍.ഡി.ഒ.)ന്റെ അഞ്ചു പരീക്ഷണശാലകള്‍ പ്രധാനമന്ത്രി ശ്രീ. നരേന്ദ്ര മോദി ബംഗളുരുവില്‍ രാഷ്ട്രത്തിനു സമര്‍പ്പിച്ചു. ബംഗളുരു, മുംബൈ, ചെന്നൈ, കൊല്‍ക്കത്ത, ഹൈദരാബാദ് എന്നിവിടങ്ങളിലാണു പരീക്ഷണശാലകള്‍. നിര്‍മിത ബുദ്ധി, ക്വാണ്ടം സാങ്കേതികവിദ്യകള്‍, കോഗ്നിറ്റീവ് സാങ്കേതിക വിദ്യകള്‍, അസിമെട്രിക് സാങ്കേതികവിദ്യകള്‍, സ്മാര്‍ട് മെറ്റീരിയില്‍സ് എന്നീ മേഖലകളില്‍ ഒന്നുമായി ബന്ധപ്പെട്ട വരുംകാല പ്രതിരോധ സംവിധാനങ്ങള്‍ വികസിപ്പിക്കുന്നതിനെ കുറിച്ചാണ് ഓരോ കേന്ദ്രവും പഠിക്കുക. 2014 ഓഗസ്റ്റ് 24ന് സംഘടിപ്പിക്കപ്പെട്ട ഡി.ആര്‍.ഡി.ഒ. അവാര്‍ഡ് വിതരണ ചടങ്ങില്‍ പ്രധാനമന്ത്രി തന്നെ നല്‍കിയ പ്രോല്‍ഹാസനമാണ് ഈ പരീക്ഷണ ശാലകള്‍ തുടങ്ങുന്നതിലേക്കു നയിച്ചത്. തീരുമാനമെടുക്കാനുള്ള അധികാരവും വെല്ലുവിളി നിറഞ്ഞ ഗവേഷണ സാഹചര്യങ്ങളും നല്‍കുക വഴി യുവാക്കളെ ശാക്തീകരിക്കണമെന്ന് അവാര്‍ഡ് വിതരണ വേളയില്‍ ശ്രീ. നരേന്ദ്ര മോദി ഡി.ആര്‍.ഡി.ഒയെ ഉപദേശിച്ചിരുന്നു. പരീക്ഷണശാലകള്‍ ഉദ്ഘാടനം ചെയ്ത ചടങ്ങില്‍ പ്രസംഗിക്കവേ, നൂതന സാങ്കേതിക വിദ്യാ രംഗത്തുള്ള ഗവേഷണവും വികസന പദ്ധതികളും രാജ്യത്തു സാധ്യമാക്കാന്‍ ഈ കേന്ദ്രങ്ങള്‍ സഹായിക്കുമെന്നു പ്രധാനമന്ത്രി വ്യക്തമാക്കി. ഇന്ത്യയില്‍ വിവിധ മേഖലകളിലുള്ള ശാസ്ത്രഗേവഷണത്തിന്റെ ദിശ ഡി.ആര്‍.ഡി.ഒ. നിര്‍ണയിക്കുംവിധം അടുത്ത ദശാബ്ദത്തിലേക്കുള്ള രൂപരേഖ തയ്യാറാക്കാന്‍ അദ്ദേഹം ശാസ്ത്രജ്ഞരോടു നിര്‍ദേശിച്ചു. ശാസ്ത്രജ്ഞരെ അഭിസംബോധന ചെയ്യവേ, ഇന്ത്യയുടെ മിസൈല്‍ പദ്ധതി ലോകോത്തരമാണെന്നു പ്രധാനമന്ത്രി വ്യക്തമാക്കി. ഇന്ത്യയുടെ ബഹിരാകാശ പദ്ധതിയെയും വ്യോമ സുരക്ഷാ സംവിധാനത്തെയും അദ്ദേഹം പ്രശംസിച്ചു. ശാസ്ത്ര ഗവേഷണത്തില്‍ ഇന്ത്യ പിറകിലാകുന്ന സാഹചര്യം ഉണ്ടാവരുതെന്നു പ്രധാനമന്ത്രി പറഞ്ഞു. ദേശീയ സുരക്ഷയ്ക്കായി നൂതന സാങ്കേതിക വിദ്യയും നവീന ആശയങ്ങളും ഉപയോഗപ്പെടുത്തുന്നതിനായി ശാസ്ത്ര സമൂഹവുമായി ചേര്‍ന്നു കൂടുതല്‍ പ്രവര്‍ത്തിക്കാന്‍ ഗവണ്‍മെന്റ് സന്നദ്ധമാണെന്ന് അദ്ദേഹം വെളിപ്പെടുത്തി. ഡി.ആര്‍.ഡി.ഒയുടെ നൂതന പദ്ധതികള്‍ മെയ്ക്ക് ഇന്‍ ഇന്ത്യ പോലുള്ള പദ്ധതികളെ ശക്തിപ്പെടുത്തുന്നതിലും രാജ്യത്തു ചലനാത്മകമായ പ്രതിരോധം സാധ്യമാക്കുന്നതിലും ഡി.ആര്‍.ഡി.ഒയുടെ നൂതനാശയങ്ങള്‍ക്കു വലിയ പങ്കുണ്ടെന്നു പ്രധാനമന്ത്രി പറഞ്ഞു. വരുംകാല സാങ്കേതികവിദ്യ വികസിപ്പിക്കുന്നതിനും ഗവേഷണത്തിനും ഉള്ള അടിത്തറയാണ് ഡി.ആര്‍.ഡി.ഒയുടെ അഞ്ചു പരീക്ഷണ ശാലകളെന്ന് അദ്ദേഹം ചൂണ്ടിക്കാട്ടി. പ്രതിരോധ സാങ്കേതിക വിദ്യയില്‍ വരുംകാലത്ത് ഇന്ത്യയെ സ്വാശ്രയമാക്കി മാറ്റുകയെന്ന ലക്ഷ്യത്തിലേക്കു ഡി.ആര്‍.ഡി.ഒയ്ക്ക് വലിയ കുതിപ്പേകുന്നതായിരിക്കും ഈ സ്ഥാപനങ്ങളെന്നും പ്രധാനമന്ത്രി പറഞ്ഞു. അതിവേഗം വികസിക്കുന്ന നിര്‍മിത ബുദ്ധി സംബന്ധിച്ച ഗവേഷണം ബംഗളുരുവിലായിരിക്കും നടക്കുക. ക്വാണ്ടം ടെക്‌നോളജി മുംബൈ ഐ.ഐ.ടിയില്‍ കൈകാര്യം ചെയ്യും. ഭാവിയുടെ ആശ്രയമായ കോഗ്നിറ്റീവ് സാങ്കേതിക വിദ്യ സംബന്ധിച്ച പരീക്ഷണശാല ഒരുക്കുക ചെന്നൈ ഐ.ഐ.ടിയില്‍ ആയിരിക്കും. നിലവിലുള്ള യുദ്ധ രീതികളെ മാറ്റിമറിക്കാന്‍ ഉതകുന്നതും നവീനവും ഭാവിയില്‍ വികസിക്കാന്‍ പോകുന്നതുമായ അസിമെട്രിക് ടെക്‌നോളജീസ് സംബന്ധിച്ച ഗവേഷണത്തിനു കൊല്‍ക്കത്തയിലെ ജാദവ്പൂര്‍ സര്‍വകലാശാലാ വളപ്പില്‍ സൗകര്യമൊരുക്കും. സ്മാര്‍ട്ട് മെറ്റീരിയില്‍സ് എന്ന നിര്‍ണായക മേഖല സംബന്ധിച്ച ഗവേഷണങ്ങള്‍ക്കും പ്രായോഗിക പരീക്ഷണത്തിനും വേദിയൊരുക്കുന്നത് ഹൈദരാബാദിലായിരിക്കും.
വ്യതിരിക്ത ചികിത്സമേഖലയില്‍ ഇന്ത്യ-ജര്‍മ്മന്‍ സഹകരണം

വ്യതിരിക്ത ചികിത്സാമേഖലയില്‍ ഇന്ത്യയും ജര്‍മ്മനിയും തമ്മിലുള്ള സഹകരണത്തിന് താല്‍പര്യം പ്രകടിപ്പിച്ചുകൊണ്ട് നടത്തിയ സംയുക്ത പ്രഖ്യാപനത്തിന് പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭ അംഗീകാരം നല്‍കി. പരസ്പര സഹകരണ താല്‍പര്യം പ്രകടിപ്പിച്ചുകൊണ്ടുള്ള സംയുക്ത പ്രസ്താവനയില്‍ ഒപ്പുവച്ചതിലൂടെ പാരമ്പര്യ/വ്യതിരക്ത ചികിത്സാമേഖലകളില്‍ രണ്ടു രാജ്യങ്ങളും തമ്മിലുള്ള പരസ്പര സഹകരണം മെച്ചപ്പെടും. ഈ പ്രഖ്യാപനത്തിലൂടെ പരസ്പര സഹകരണത്തോടെയുള്ള ഗവേഷണം, പരിശീലനം, വ്യതിരിക്ത ചികിത്സാമേഖലയില്‍ ശാസ്ത്ര ശേഷി നിര്‍മ്മിക്കല്‍ എന്നിവയൊക്കെ രണ്ടുരാജ്യങ്ങളും തമ്മില്‍ നടക്കും. ഇത് ആയുഷ് മേഖലയില്‍ തൊഴില്‍ സാദ്ധ്യതകള്‍ വര്‍ദ്ധിപ്പിക്കും. ഇതിന് യാതൊരുവിധ അധിക സാമ്പത്തിക ബാദ്ധ്യതയുമുണ്ടാവില്ല. ഗവേഷണം, പരിശിലനം, സമ്മേളനങ്ങള്‍, യോഗങ്ങള്‍ എന്നിവയ്ക്ക് വേണ്ടിവരുന്ന ഫണ്ട് നിലവിലെ ബജറ്റിലൂടെ പദ്ധതികള്‍ക്കായി ആയുഷ് മന്ത്രാലത്തിന് വകയിരുത്തിയതില്‍ നിന്നും കണ്ടെത്തും.
ദേശീയ കായിക ദിനത്തിൽ  പ്രധാനമന്ത്രിയുടെ  ആശംസ;  മേജർ ധ്യാൻചന്ദിന്റെ ജന്മവാർഷികത്തിൽ അദ്ദേഹത്തിന് ശ്രദ്ധാഞ്ജലി അർപ്പിച്ചു

ഇതിഹാസ ഇന്ത്യൻ ഹോക്കി താരം മേജർ ധ്യാൻ ചന്ദിന്റെ ജന്മദിനത്തിൽ പ്രധാനമന്ത്രി അദ്ദേഹത്തിന് ആദരാഞ്ജലികൾ അർപ്പിച്ചു. ട്വീറ്റിൽ പ്രധാനമന്ത്രി പറഞ്ഞു : “ദേശീയ കായിക ദിനത്തിൽ ആശംസകളും മേജർ ധ്യാൻചന്ദ് ജിക്ക് അദ്ദേഹത്തിന്റെ ജന്മദിനത്തിൽ ആദരാഞ്ജലികളും നേരുന്നു. ഇക്കഴിഞ്ഞ വർഷങ്ങൾ കായികരംഗത്തിന് മികച്ചവയായിരുന്നു. ഈ പ്രവണത തുടരട്ടെ. സ്‌പോർട്‌സിന് ഇന്ത്യയിലുടനീളം പ്രചാരം ലഭിക്കട്ടെ.”
2015 ഒക്ടോബര്‍ 11-ലെ പ്രധാനമന്ത്രിയുടെ പരിപാടികള്‍

പ്രധാനമന്ത്രി ശ്രീ. നരേന്ദ്ര മോദി ഇന്ന് മുംബെ സന്ദര്‍ശിച്ചു. മുംബെയിലെ ചൈതന്യഭൂമിയില്‍ എത്തിയ അദ്ദേഹം, ഭാരത് രത്‌ന ഡോ. ബാബാസാഹേബ് അംബേദ്കര്‍ക്ക് ആദരാജ്ഞലി അര്‍പ്പിച്ചു. പിന്നീട് അദ്ദേഹം, ഇന്ദു മില്‍സ് കോമ്പൗണ്ടില്‍ ഡോ. ബാബാസാഹേബ് അംബേദ്കര്‍ സ്മാരകത്തിന്റെ ശിലാസ്ഥാപനഫലകം അനാച്ഛാദനം ചെയ്തു. മുംബെയിലെ ജവഹര്‍ലാല്‍ നെഹ്രു തുറമുഖത്തിന്റെ നാലാമത് കണ്ടെയ്‌നര്‍ ടെര്‍മിനലിന്റെ ശിലാസ്ഥാപനഫലകം അദ്ദേഹം അനാച്ഛാദനം ചെയ്തു. ഒരു പൊതുസമ്മേളനത്തില്‍ രണ്ട് മെട്രോ റെയില്‍വേ ഇടനാഴികളുടെ ശിലാസ്ഥാപനഫലകവും അദ്ദേഹം അനാച്ഛാദനം ചെയ്തു. പൊതുസമ്മേളനത്തെ അഭിസംബോധന ചെയ്തുകൊണ്ട് രാജ്യത്തിനുവേണ്ടി ഡോ. ബാബാസാഹേബ് അംബേദ്കര്‍ നല്‍കിയ സംഭാവനകളെക്കുറിച്ച് പ്രധാനമന്ത്രി എടുത്തുപറഞ്ഞു. ഇന്ദു മില്‍സ് കോമ്പൗണ്ടില്‍ ലോകോത്തര നിലവാരമുള്ള സ്മാരകം നിര്‍മ്മിക്കുമെന്നും, മഹാരാഷ്ട്രയിലെ എല്ലാ ഗ്രാമീണരുടെയും പങ്കാളിത്തത്തോടെയാകും സ്മാരകം നിര്‍മ്മിക്കുകയെന്നും അദ്ദേഹം പറഞ്ഞു. ഡോ. അംബേദ്കറുടെ സംഭാവനകളെക്കുറിച്ച് ജനങ്ങളില്‍ അവബോധം വളര്‍ത്തുന്നതിന് നവംബര്‍ 26 ഭരണഘടനാ ദിനമായി ആചരിക്കുമെന്നും പ്രധാനമന്ത്രി പറഞ്ഞു. സംവരണനയം പുനരവലോകനം ചെയ്യുന്നതിനെക്കുറിച്ചുള്ള അഭ്യൂഹത്തെ പ്രധാനമന്ത്രി ശക്തിയായി തള്ളിക്കളഞ്ഞു. ഡോ. അംബേദ്കര്‍ നല്‍കിയ ആനുകൂല്യങ്ങള്‍ ആരും എടുത്തുകളയില്ലെന്നും അദ്ദേഹം പറഞ്ഞു. ഗ്രാമങ്ങളില്‍ ജലസംഭരണ സൗകര്യം ഉറപ്പുവരുത്തുകയും അടിസ്ഥാന സൗകര്യവികസനം ത്വരിതപ്പെടുത്തുകയും ചെയ്ത മഹാരാഷ്ട്ര മുഖ്യമന്ത്രി ശ്രീ. ദേവേന്ദ്ര ഫട്‌നവിസിന്റെ പ്രവര്‍ത്തനങ്ങളെ പ്രധാനമന്ത്രി അഭിനന്ദിച്ചു. അവര്‍ക്ക് വേണ്ട സഹായങ്ങള്‍ നല്‍കിയതിന് കേന്ദ്ര മന്ത്രിമാരായ ശ്രീ. സുരേഷ് പ്രഭു, ശ്രീ. നിതിന്‍ ഗഡ്കരി എന്നിവരെ പ്രധാനമന്ത്രി പ്രശംസിച്ചു. മേക്ക് ഇന്‍ ഇന്ത്യ സംരംഭത്തിന്റെ വിജയത്തിനും, രാജ്യത്തിന്റെ സാമ്പത്തിക വികസനത്തിനും തുറമുഖാധിഷ്ടിത വികസനത്തിനുള്ള പ്രധാന്യത്തെ പ്രധാനമന്ത്രി എടുത്തുപറഞ്ഞു. ലോകമാന്യക് ജയപ്രകാശ് ജയപ്രകാശ് നാരായണിന്റെ ജന്മവാര്‍ഷികവേളയില്‍ പ്രധാനമന്ത്രി രാവിലെ മുതിര്‍ന്ന നേതാക്കളായ ശ്രീ. അടല്‍ ബിഹാരി വാജ്‌പേയീ ശ്രീ. ജോര്‍ജ്ജ് ഫെര്‍ണാണ്ടസ് എന്നിവരെ സന്ദര്‍ശിച്ചു.
ഇന്ത്യയും അഫ്ഗാനിസ്ഥാനും തമ്മിൽ പരിഷ്കരിച്ച വ്യോമഗതാഗത സേവന കരാറിൽ ഒപ്പ് വെക്കുന്നതിന് കേന്ദ്രമന്ത്രിസഭയുടെ അംഗീകാരം

ഇന്ത്യയും അഫ്ഗാനിസ്ഥാനും തമ്മിൽ പരിഷ്കരിച്ച വ്യോമഗതാഗത സേവന കരാറിൽ ഒപ്പ് വെക്കുന്നതിന്, പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ഇന്ന് ചേർന്ന കേന്ദ്രമന്ത്രിസഭ അംഗീകാരം നൽകി. വ്യോമ ഗതാഗത മേഖലയിലെ കൂടുതൽ സഹകരണത്തോടെ ഇരു രാജ്യങ്ങളും തമ്മിലുള്ള വ്യാപാരം, നിക്ഷേപം, വിനോദസഞ്ചാരം, സാംസ്കാരിക വിനിമയം എന്നിവ വർദ്ധിപ്പിക്കുന്നതിന് പുതിയ കരാർ സഹായിക്കും. കൂടാതെ ഇരുരാജ്യങ്ങളും തമ്മിലുള്ള വ്യോമഗതാഗത, വാണിജ്യ സൗകര്യങ്ങൾ വർധിപ്പിക്കുന്നതിനും സുരക്ഷ ഉറപ്പുവരുത്തുന്നതിനും പുതിയ കരാർ സഹായിക്കും.
കർണാടകത്തിൽ  വീട് തകർന്നുണ്ടായ   ജീവഹാനിയിൽ   പ്രധാനമന്ത്രി അനുശോചിച്ചു; ദുരന്തത്തിന് ഇരയായവർക്ക്   സഹായധനം  അനുവദിച്ചു

കർണാടകത്തിലെ ബെലഗാവിയിൽ ഒരു വീട് തകർന്ന് ജീവഹാനി സംഭവിച്ചതിൽ പ്രധാനമന്ത്രി ശ്രീ നരേന്ദ്ര മോദി ദുഖം രേഖപ്പെടുത്തി. ദുരന്ത ബാധിതർക്ക് പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ (പിഎംഎൻആർഎഫ്) നിന്നുള്ള ആശ്വാസ ധനം നല്കാൻ പ്രധാനമന്ത്രി നിർദേശം നൽകി. പ്രധാനമന്ത്രിയുടെ ഓഫീസ് ട്വീറ്റ് ചെയ്തു; "കർണാടകയിലെ ബെലഗാവിയിൽ വീട് തകർന്നുണ്ടായ ജീവഹാനി വേദനാജനകമാണ് . ദുഖത്തിന്റെ ഈ മണിക്കൂറിൽ എന്റെ ചിന്തകൾ ഉറ്റവർ നഷ്ടപ്പെട്ടവരോടൊപ്പമാണ് . പി‌എം‌എൻ‌ആർ‌എഫിൽ നിന്ന് 2 ലക്ഷം രൂപ വീതം ,മരണമടഞ്ഞവരുടെ അടുത്ത ബന്ധുക്കൾക്ക് നൽകും. : പ്രധാനമന്ത്രി ശ്രീ. നരേന്ദ്ര മോദി i
ഗ്രാമ വികസന രംഗത്ത് ആഫ്രിക്കന്‍ സഹകരണത്തിന് ധാരണാപത്രം

ഗ്രാമ വികസന രംഗത്ത് ഇന്ത്യയും ആഫ്രിക്കന്‍ ഏഷ്യന്‍ ഗ്രാമവികസന സംഘടനയും (എ.എ.ആര്‍.ഡി.ഒ) തമ്മില്‍ സഹകരിക്കുന്നതിന് ധാരണാപത്രത്തിലേര്‍പ്പെടാന്‍ പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അനുമതി നല്‍കി. ഇത്പ്രകാരം 2015-17 കാലയളവില്‍ ഇന്ത്യന്‍ കാര്‍ഷിക ഗവേഷണ കൗണ്‍സില്‍ (ഐ.സി.എ.ആര്‍), ഇന്ത്യന്‍ ഇന്‍സ്റ്റിറ്റ്യൂട്ട് ഓഫ് മാനേജ്‌മെന്റ് എന്നിവയ്ക്ക് കീഴിലുള്ള നാഷണല്‍ ഇന്‍സ്റ്റിറ്റ്യൂട്ട് ഓഫ് റൂറല്‍ ഡവലപ്‌മെന്റ് ആന്റ് പഞ്ചായത്തീരാജ് (എന്‍.ഐ.ആര്‍.ഡി. & പി.ആര്‍) പോലുള്ള മികവിന്റെ സ്ഥാപനങ്ങളില്‍ എ.എ.ആര്‍.ഡി.ഒ. എല്ലാ വര്‍ഷവും ശേഷി വികസന പരിപാടികള്‍ സംഘടിപ്പിക്കും. ഓരോ പരിശീലന പരിപാടിയും രണ്ട് മുതല്‍ മൂന്ന് ആഴ്ച വരെ നീണ്ടു നില്‍ക്കും. ഈ പദ്ധതിക്ക് കീഴില്‍ എന്‍.ഐ.ആര്‍.ഡി. & പി.ആര്‍ നടത്തുന്ന ഗ്രാമവികസന മാനേജ്‌മെന്റ് ബിരുദാനന്തര ഡിപ്ലോമ കോഴ്‌സിന്റെ കാലാവധി ഒരു വര്‍ഷമായിരിക്കും.
ശാസ്ത്ര സാങ്കേതിക മേഖലയില് സഹകരണത്തിന് ഇന്ത്യയും യൂറോപ്യന് യൂണിയനും തമ്മിലുള്ള കരാര് പുതുക്കി

ശാസ്ത്ര സാങ്കേതിക മേഖലയില് ഇന്ത്യയും യൂറോപ്യന് യൂണിയനും സഹകരിച്ച് പ്രവര്ത്തിക്കുന്നതിന് നിലവിലുള്ള കരാറിന്റെ കാലാവധി അഞ്ചു വര്ഷം കൂടി വര്ദ്ധിപ്പിച്ചത് കേന്ദ്രമന്ത്രിസഭായോഗം ചര്ച്ചചെയ്തു. 2015 മെയ് 17 മുതല് 5 വര്ഷത്തേക്കാണ് കരാറിന്റെ കാലാവധി നീട്ടിയത്. സാമൂഹിക, സാമ്പത്തിക വികസനത്തിന് ഗവേഷണത്തിനും കണ്ടുപിടിത്തങ്ങള്ക്കുമുള്ള പ്രതിജ്ഞാബദ്ധത വ്യക്തമാക്കുന്നതാണ് ഈ കരാര് പുതുക്കല്. യൂറോപ്യന് യൂണിയനിലെ അംഗരാജ്യങ്ങളിലെയും ഇന്ത്യയിലെയും ഗവേഷണ സ്ഥാപനങ്ങള് തമ്മിലുള്ള സഹകരണം ശക്തിപ്പെടുത്തി ഗവേഷണ, വികസന പ്രവര്ത്തനങ്ങളില് തുല്യത, പരസ്പര വിനിമയം, സഹനിക്ഷേപം എന്നിവ ഉറപ്പുവരുത്തുകയാണ് ഈ കരാറിന്റെ ഉദ്ദേശ്യം. ഇതനുസരിച്ച് സംയുക്ത വികസന പദ്ധതികള്, ശാസ്ത്രജ്ഞരുടെയും വിദഗ്ദരുടെയും കൈമാറ്റം, ആധുനിക ഗവേഷണ സൗകര്യങ്ങളുടെ കൈമാറ്റം, സംയുക്ത സെമിനാറുകള്, ശില്പ്പശാലകള് എന്നിവ സംഘടിപ്പിക്കും. ഇന്ത്യയുടെ ശാസ്ത്ര സാങ്കേതിക വകുപ്പും യൂറോപ്യന് കമ്മീഷന്റെ ഗവേഷണ,വികസന ഡയറക്ടര് ജനറലുമാണ് പദ്ധതി നിര്വഹണ ഏജന്സികള്.
മുന്‍ പ്രധാനമന്ത്രി ഡോ. മന്‍മോഹന്‍ സിംഗിന് പ്രധാനമന്ത്രി ജന്‍മദിനാശംസകള്‍ നേര്‍ന്നു

മുന്‍ പ്രധാനമന്ത്രി ഡോ. മന്‍മോഹന്‍ സിംഗിന് അദ്ദേഹത്തിന്റെ ജന്‍മദിനത്തില്‍ പ്രധാനമന്ത്രി ശ്രീ. നരേന്ദ്ര മോദി ആശംസകള്‍ നേര്‍ന്നു. ‘മുന്‍ പ്രധാനമന്ത്രി ഡോ. മന്‍മോഹന്‍ സിംഗിന് ഊഷ്മളമായ ജന്‍മദിനാശംസകള്‍. നല്ല ആരോഗ്യത്തോടെയുള്ള, ദീര്‍ഘമായൊരു ജീവിതം അദ്ദേഹത്തിന് നയിക്കാനാവട്ടെ’, പ്രധാനമന്ത്രി പറഞ്ഞു.
റഷ്യന്‍ പ്രവിശ്യാ ഗവര്‍ണര്‍മാരുമായി പ്രധാനമന്ത്രി ആശയവിനിമയം നടത്തി

വിവിധ 16 റഷ്യന്‍ പ്രവിശ്യാ ഗവര്‍ണര്‍മാരുമായി പ്രധാനമന്ത്രി ശ്രീ. നരേന്ദ്ര മോദി ആശയവിനിമയം നടത്തി. ഇരു രാജ്യങ്ങളിലെയും പ്രവിശ്യകളും മേഖലകളും തമ്മിലുള്ള ബന്ധം ഉഭയകക്ഷിബന്ധം മെച്ചപ്പെടുത്തുന്നതില്‍ നിര്‍ണായകാണെന്ന തന്റെ വീക്ഷണം പ്രധാനമന്ത്രി ആവര്‍ത്തിച്ചു. ഗുജറാത്ത് മുഖ്യമന്ത്രിയായിരിക്കെ, 2001ല്‍ റഷ്യയിലെ അസ്ത്രാഖാന്‍ പ്രവിശ്യ സന്ദര്‍ശിച്ച ഓര്‍മകള്‍ അദ്ദേഹം പങ്കുവെച്ചു. തങ്ങളുടെ പ്രവിശ്യകളും ഇന്ത്യയുമായുള്ള ഇടപഴകലും ജനങ്ങള്‍ തമ്മിലുള്ള ബന്ധവും വ്യാപാരബന്ധവും മെച്ചപ്പെടുത്താനുള്ള അവസരങ്ങളെക്കുറിച്ചു ഗവര്‍ണര്‍മാര്‍ വിശദീകരിച്ചു. അര്‍ഖാങ്‌ഗേല്‍സ്‌ക് ഒബ്ലാസ്റ്റ്, അസ്ത്രാഖാന്‍ ഒബ്ലാസ്റ്റ്, ഇര്‍കുത്സ്‌ക് മേഖല, മോസ്‌കോ മേഖല, പ്രിമോര്‍യെ പ്രദേശം, റിപ്പബ്ലിക് ഓഫ് കാമിക്യ, ടടാര്‍സ്റ്റാന്‍, സെന്റ് പീറ്റേഴ്‌സ്ബര്‍ഗ്, സഖാലിന്‍ ഒബ്ലാസ്റ്റ്, സ്വെര്‍ദ്‌ലോവ്‌സ്‌ക് ഒബ്ലാസ്റ്റ്, ടോംസ്‌ക് ഒബ്ലാസ്റ്റ്, തൂല ഒബ്ലാസ്റ്റ്, ഉല്യാനോവ്‌സ്‌ക് ഒബ്ലാസ്റ്റ്, ഖബറോവ്‌സ്‌കിയ് ക്രായി, ചെല്യാബിന്‍സ്‌ക് ഒബ്ലാസ്റ്റ്, യാരോസ്ലാവ്ല്‍ ഒബ്ലാസ്റ്റ് എന്നീ പ്രവിശ്യകളിലെ ഗവര്‍ണര്‍മാരാണ് ആശയവിനിമയത്തിന് എത്തിയത്.
ഇറ്റലി പൊതുതെരഞ്ഞെടുപ്പിൽ  ഫ്രാട്ടെല്ലി ഡി ഇറ്റായിയ പാർട്ടിയെ നയിച്ചതിന് ജോർജിയ മെലോണിയെ പ്രധാനമന്ത്രി അഭിനന്ദിച്ചു

ഇറ്റാലിയൻ പൊതു തെരഞ്ഞെടുപ്പിൽ തന്റെ പാർട്ടി ഫ്രാട്ടെല്ലി ഡി ഇറ്റായയെ നയിച്ചതിന് ജോർജിയ മെലോണിയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. പ്രധാനമന്ത്രി ട്വീറ്റ് ചെയ്തു : “ഇറ്റാലിയൻ പൊതുതെരഞ്ഞെടുപ്പിൽ താങ്കളുടെ പാർട്ടി ഫ്രാറ്റെല്ലി ഡി ഇറ്റാലിയയെ വിജയത്തിലേക്ക് നയിച്ചതിന് ജോർജിയ മെലോണിക്ക് അഭിനന്ദനങ്ങൾ. നമ്മുടെ ബന്ധം ശക്തിപ്പെടുത്തുന്നതിന് ഒരുമിച്ച് പ്രവർത്തിക്കാൻ ഞങ്ങൾ ആഗ്രഹിക്കുന്നു.” ND
കേന്ദ്ര ഗവണ്‍മെന്റ് ജീവനക്കാര്‍ക്ക്  ഒരു ഗഡു ക്ഷാമബത്ത അനുവദിക്കാന്‍ കേന്ദ്ര മന്ത്രിസഭാ തീരുമാനം

കേന്ദ്ര ഗവണ്‍മെന്റ് ജീവനക്കാര്‍ക്ക് ഒരു ഗഡു ക്ഷാമബത്തയും പെന്‍ഷന്‍കാര്‍ക്ക് ഒരു ഗഡു ക്ഷാമാശ്വാസവും ഇക്കൊല്ലം ജൂലൈ 1 മുതല്‍ പ്രാബല്യത്തില്‍ വരത്തക്കവിധത്തില്‍ അനുവദിക്കാന്‍ പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം തീരുമാനിച്ചു. പുതുക്കിയ അടിസ്ഥാന ശമ്പളത്തിന്റെ / പെന്‍ഷന്റെ 2% വരും ഇത്. ഏഴാം കേന്ദ്ര ശമ്പള കമ്മിഷന്‍ അംഗീകരിച്ച ഫോര്‍മുലയ്ക്ക് അനുസൃതമാണ് ഈ വര്‍ദ്ധന. 2016-17 ധനകാര്യ വര്‍ഷത്തില്‍ 8 മാസക്കാലത്തെ (ജൂലൈ 2016 മുതല്‍ ഫെബ്രുവരി 2017 വരെ) ക്ഷാമബത്തയും ക്ഷാമാശ്വാസവും നല്‍കുന്നതിലൂടെ ഖജനാവിന് മൊത്തം 3,748 കോടി രൂപ ചെലവ് വരും. പ്രതിവര്‍ഷം ഇത് 5622.10 കോടി രൂപയും. ഏകദേശം 50.68 ലക്ഷം കേന്ദ്ര ഗവണ്‍മെന്റ് ജീവനക്കാര്‍ക്കും 54.24 ലക്ഷം പെന്‍ഷന്‍കാര്‍ക്കും ഇതിന്റെ പ്രയോജനം ലഭിക്കും.
ഇന്ത്യാ പോസ്റ്റ് പേയ്‌മെന്റ് ബാങ്ക് ആരംഭിക്കുന്നതിനുള്ള പരിഷ്‌ക്കരിച്ച മതിപ്പ് ചെലവിന് മന്ത്രിസഭയുടെ അംഗീകാരം

ഇന്ത്യാ പോസ്റ്റല്‍ പേയ്‌മെന്റ് ബാങ്ക് (ഐ.പി.പി.ബി) ആരംഭിക്കാന്‍ കണക്കാക്കിയിരുന്ന 800 കോടി രൂപയുടെ പദ്ധതിരേഖ പരിഷ്‌ക്കരിച്ച് 1,435 കോടി രൂപയുടെ ആയി പുനഃക്രമീകരിച്ചതിന് പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അംഗീകാരം നല്‍കി. സാങ്കേതിക ചെലവുകള്‍ക്ക് വേണ്ടിവരുന്ന 400 കോടി രൂപയും മാനവ വിഭവ ചെലവുകള്‍ക്ക് വേണ്ടിവരുന്ന 235 കോടി രൂപയും ചേര്‍ന്നാണ് പുതുക്കിയ മതിപ്പ് ചെലവില്‍ അധികമായി 635 കോടി രൂപ വരുന്നത്. വിശദാംശങ്ങള്‍: · 2018 സെപ്റ്റംബര്‍ ഒന്നുമുതല്‍ 650 ഐ.പി.പി.ബി ശാഖകള്‍ വഴിയും മറ്റ് 3250 കേന്ദ്രങ്ങള്‍ വഴിയും ഐ.പി.പി.ബി സേവനങ്ങള്‍ ലഭ്യമാകും. 2018 ഡിസംബറോടെ 1.55 ലക്ഷം പോസ്റ്റ് ഓഫീസുകളിലും ഈ സേവനം ലഭ്യമാകും. · ഈ പദ്ധതിയിലൂടെ 3500 വിദഗ്ധ ബാങ്കിംഗ് പ്രൊഫഷണലുകള്‍ക്ക് തൊഴിലവസരം ഉണ്ടാകും. കൂടാതെ രാജ്യത്ത് അങ്ങോളമിങ്ങോളം ധനകാര്യ സാക്ഷരത പ്രചരിപ്പിക്കുന്നതിനുള്ള മറ്റ് വിഭാഗങ്ങള്‍ക്കും തൊഴിലവസരം ലഭ്യമാകും. · സാധാരണ ജനങ്ങള്‍ക്ക് ഏറ്റവും പ്രാപ്യമായതും, താങ്ങാനാകുന്നതും വിശ്വസനീയവുമായ ബാങ്ക് ലഭ്യമാക്കുകയെന്നതാണ് ഇതിന്റെ ഉദ്ദേശ്യം. സാമ്പത്തികാശ്ലേഷണം എന്ന കാര്യപരിപാടിയെ മുന്‍നിര്‍ത്തിക്കൊണ്ട് ബാങ്കിംഗ് മേഖലയുമായി ബന്ധപ്പെടാതിരുന്നവര്‍ക്കുള്ള തടസങ്ങള്‍ നീക്കുകയും വാതില്‍പ്പടി ബാങ്കിംഗ് സേവനത്തിലൂടെ അവരുടെ സാന്ദര്‍ഭികമായ ചെലവുകള്‍ കുറയ്ക്കുകയും ഇതിന്റെ ലക്ഷ്യമാണ്. · ”കറന്‍സി കുറഞ്ഞ” സമ്പദ്ഘടന എന്ന ഗവണ്‍മെന്റിന്റെ വീക്ഷണത്തെ ഈ പദ്ധതി സഹായിക്കുകയും അതോടൊപ്പം സാമ്പത്തിക വളര്‍ച്ചയും സാമ്പത്തികാശ്ലേഷണവും പ്രോത്സാഹിപ്പിക്കുകയും ചെയ്യും. · ബാംങ്കിംഗ് നിലവാരത്തിലുള്ള പ്രകടനം ലക്ഷ്യമാക്കി അതിവേഗത്തിലുള്ള അതിവേഗ ഐ.ടി രൂപകല്‍പ്പനയാണ് ഐ.പി.പി.ബിക്ക് വേണ്ടിയും നടപ്പാക്കുന്നത്. പേയ്‌മെന്റ് ആന്റ് ബാങ്കിംഗ് മേഖലയിലുള്ള തട്ടിപ്പും മറ്റ് അപകടങ്ങളും ഇല്ലാതാക്കുന്നതിന് വേണ്ട നിലവാരവും ഇതിന് ഉറപ്പാക്കിയിട്ടുണ്ട്. ഐ.പി.പി.ബി സേവനങ്ങള്‍ ഒട്ടനവധി പേയ്‌മെന്റ് / ധനകാര്യ സേവനങ്ങള്‍ തങ്ങളുടെ സാങ്കേതികവിദ്യയിലധിഷ്ഠിതമായ സംവിധാനങ്ങള്‍ വഴി ഐ.പി.പി.ബി നല്‍കും. സാധാരണ കത്തുകളും മറ്റും വിതരണം ചെയ്യുന്ന തപാല്‍വകുപ്പിലെ ജീവനക്കാരെ/ അവസാന ഘട്ട വിതരണ ഏജന്റുമാരെ സാമ്പത്തിക സേവന വിതരണത്തിലെ അഗ്രഗണ്യരാക്കും. ഡിജിറ്റല്‍ സേവനങ്ങള്‍ പ്രോത്സാഹിപ്പുക്കുന്ന ഗ്രാമീണ ഡാക് സേവകര്‍ക്കും. തപാല്‍ ജീവക്കാര്‍ക്കും ഐ.പി.പി.ബി. പ്രോത്സാഹന തുക / കമ്മിഷന്‍ ലഭ്യമാക്കും. ഐ.പി.പി.ബി. തപാല്‍ വകുപ്പ് നല്‍കുന്ന കമ്മിഷന്റെ ഒരു ഭാഗം പോസ്റ്റോഫീസുകളുടെ അടിസ്ഥാന സൗകര്യം മെച്ചപ്പെടുത്താന്‍ വിനിയോഗിക്കും.
വിനോദസഞ്ചാര രംഗത്തെ സഹകരണം ശക്തിപ്പെടുത്താന്‍ ഇന്ത്യയും കിര്‍ഗിസ്ഥാനും തമ്മില്‍ ധാരണാപത്രം ഒപ്പിടുന്നതിനു മന്ത്രിസഭയുടെ അനുമതി

വിനോദസഞ്ചാര രംഗത്തെ സഹകരണം ശക്തിപ്പെടുത്തുന്നതിനായി കേന്ദ്ര വിനോദസഞ്ചാര മന്ത്രാലയവും കിര്‍ഗിസ്ഥാന്‍ ഗവണ്‍മെന്റിന്റെ സാംസ്‌കാരിക, വിനോദസഞ്ചാര, ഇന്‍ഫര്‍മേഷന്‍ മന്ത്രാലയവും തമ്മില്‍ ധാരണാപത്രം ഒപ്പുവെക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അംഗീകാരം നല്‍കി. ഇരു രാഷ്ട്രങ്ങളുടെയും സാമ്പത്തിക വികസനത്തിന് ഉതകുംവിധം വിനോദസഞ്ചാരം വികസിപ്പിക്കാനും പ്രോത്സാഹിപ്പിക്കാനും സൃഷ്ടിപരമായ ചര്‍ച്ചകള്‍ നടത്താന്‍ ധാരണാപത്രം സഹായകമാകും. വിനോദസഞ്ചാര മേഖലയില്‍ ഉഭയകക്ഷി സഹകരണം വികസിപ്പിക്കുക, വിനോദസഞ്ചാരവുമായി ബന്ധപ്പെട്ട വിവരങ്ങള്‍ കൈമാറുക, ഹോട്ടലുകളും വിനോദയാത്രകള്‍ സംഘടിപ്പിക്കുന്നവരും ഉള്‍പ്പെടെ വിനോദസഞ്ചാര മേഖലയില്‍ പ്രവര്‍ത്തിക്കുന്നവര്‍ തമ്മിലുള്ള സഹകരണം പ്രോത്സാഹിപ്പിക്കുക, വിനോദസഞ്ചാര മേഖലയില്‍ നിക്ഷേപമുണ്ടാക്കുക, ഇരുവഴിക്കുമുള്ള വിനോദസഞ്ചാരം പ്രോത്സാഹിപ്പിക്കാനായി ഓരോ രാജ്യത്തും വിനോദസഞ്ചാര രംഗത്തു പ്രവര്‍ത്തിക്കുന്നവര്‍ക്കും മാധ്യമപ്രവര്‍ത്തകര്‍ക്കും അഭിപ്രായ സ്വരൂപണം നടത്തുന്നവര്‍ക്കും മറ്റേ രാജ്യം സന്ദര്‍ശിക്കാന്‍ അവസരമൊരുക്കുക, വിനോദസഞ്ചാര കേന്ദ്രങ്ങള്‍ വികസിപ്പിക്കാനും നടത്താനും വിപണനം ചെയ്യാനുമുള്ള അനുഭവജ്ഞാനം പങ്കുവെക്കുക, ഒരു രാജ്യത്തു നടക്കുന്ന വിനോദയാത്രാ പ്രദേര്‍ശനങ്ങളില്‍ സംബന്ധിക്കാന്‍ മറ്റേ രാഷ്ട്രത്തിലുള്ളവര്‍ക്ക് അവസരമൊരുക്കുക, സുരക്ഷിതവും മാന്യവുമായ വിനോദസഞ്ചാരം പ്രോത്സാഹിപ്പിക്കുക എന്നിവയാണു ധാരണാപത്രത്തിന്റെ പ്രധാന ലക്ഷ്യങ്ങള്‍. സി.ഐ.എസ്. രാഷ്ട്രങ്ങളില്‍ പെട്ട കിര്‍ഗിസ്ഥാന്‍ കസാഖിസ്ഥാന്‍, ഉസ്‌ബെക്കിസ്ഥാന്‍ തുടങ്ങിയ രാഷ്ട്രങ്ങളുമായി അതിര്‍ത്തി പങ്കിടുന്നു. ഇന്ത്യയും കിര്‍ഗിസ്ഥാനും തമ്മില്‍ ശക്തമായ നയതന്ത്രബന്ധവും ദീര്‍ഘകാല സാമ്പത്തിക പങ്കാളിത്തവുമുണ്ട്. കഴിഞ്ഞ അഞ്ചു വര്‍ഷമായി കിര്‍ഗിസ്ഥാനില്‍നിന്ന് ഇന്ത്യയിലെത്തിയ വിനോദസഞ്ചാരികളുടെ എണ്ണം ഇപ്രകാരമാണ്: 2012- 1348, 2013- 2103, 2014- 2479, 2015- 2729, 2016 (ജനുവരി മുതല്‍ നവംബര്‍ വരെ)- 2883.
മാതാവിന്റെ  വിയോഗത്തിൽ പ്രധാനമന്ത്രി ശ്രീമതി സോണിയാ ഗാന്ധിയെ  അനുശോചനം അറിയിച്ചു

ശ്രീമതി സോണിയാ ഗാന്ധിയുടെ അമ്മ ശ്രീമതി പാവോളോ മൈനോയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചനം അറിയിച്ചു. പ്രധാനമന്ത്രി ട്വീറ്റ് ചെയ്തു : “സോണിയാ ഗാന്ധിജിയുടെ അമ്മ ശ്രീമതി പാവോളോ മൈനോയുടെ നിര്യാണത്തിൽ അനുശോചനം രേഖപ്പെടുത്തുന്നു. അവരുടെ ആത്മാവിന് ശാന്തി ലഭിക്കട്ടെ. ഈ ദുഃഖവേളയിൽ എന്റെ ചിന്തകൾ മുഴുവൻ കുടുംബത്തോടൊപ്പമാണ്.”
സംസ്ഥാന രൂപീകരണ ദിനത്തില്‍ മേഘാലയയ്ക്ക്  പ്രധാനമന്ത്രിയുടെ ആശംസകള്‍

പ്രധാനമന്ത്രി ശ്രീ നരേന്ദ്ര മോദി മേഘാലയയുടെ സംസ്ഥാന രൂപീകരണ ദിനത്തില്‍ മേഘാലയയ്ക്ക് ആശംസകള്‍ നേര്‍ന്നു. ”മേഘാലയയിലെ ജനങ്ങള്‍ ദയയും അനുകമ്പയും ഉള്ളവരാണ്. കായികം മുതല്‍ സംഗീതം, പ്രകൃതി സംരക്ഷണം വരെയുള്ള അനേകം ധാരാളം കാര്യങ്ങള്‍ അവരില്‍ നിന്ന് പഠിക്കാനുണ്ട്. വരും വര്‍ഷങ്ങളില്‍ മേഘാലയയുടെ വികസനത്തിനായി പ്രാര്‍ത്ഥിക്കുന്നു.’ പ്രധാനമന്ത്രി ട്വിറ്ററില്‍ പറഞ്ഞു.
അഡീഷണല്‍ സെക്രട്ടറിമാരും ജോയിന്റ് സെക്രട്ടറിമാരുമായുള്ള പ്രധാനമന്ത്രിയുടെ നാലാമത്തെ ആശയവിനിമയം

പ്രധാനമന്ത്രി ശ്രീ നന്ദ്രേമോദി കേന്ദ്ര ഗവണ്‍മെന്റിലെ 80 അഡീഷണല്‍ സെക്രട്ടറിമാരും ജോയിന്റ് സെക്രട്ടറിമാരും ഉള്‍പ്പെട്ട സംഘവുമായി ആശയവിനിമയം നടത്തി. പ്രധാനമന്ത്രി നടത്തുന്ന ഇത്തരം ആശയവിനിമയങ്ങളില്‍ അഞ്ചാമത്തേതാണ് ഇത്. ഭരണത്തിലെ നവീകരണം കൂട്ടായ പ്രവര്‍ത്തനം, ആരോഗ്യസുരക്ഷ, ആരോഗ്യവിദ്യാഭ്യാസം, കൃഷി, ജലവിഭവം, ഇ-ഗവേര്‍ണന്‍സ്, നികുതിഭരണം, ജി.എസ്.ടി, വ്യാപരം ലളിതമാക്കല്‍, പരാതി പരിഹരിക്കല്‍, ബാലാവകാശം എന്നീ മേഖലയിലെ തങ്ങളുടെ അനുഭവങ്ങള്‍ ഈ ആശയവിനിമയത്തിനിടയില്‍ ഉദ്യോഗസ്ഥര്‍ പ്രധാനമന്ത്രിയുമായി പങ്കുവച്ചു. ഭരണനടപടിക്രമങ്ങള്‍ കൂടുതല്‍ മികച്ചതാക്കുന്നതിന് വേണ്ടി യ്രത്‌നിക്കാന്‍ പ്രധാനമന്ത്രി ഉദ്യോഗസ്ഥരോട് നിര്‍ദ്ദേശിച്ചു. കൂട്ടായ പ്രവര്‍ത്തനത്തിന് ഒുരു മനുഷ്യമുഖം നല്‍കേണ്ടത് അനിവാര്യമാണ്, അങ്ങനെയാണെങ്കില്‍ നമുക്ക് സംയുക്തമായി കൂടുതല്‍ നേട്ടം കൈവരിക്കാന്‍ കഴിയുമെന്ന് അദ്ദേഹം ചൂണ്ടിക്കാട്ടി. ഇന്ന് ആഗോളതലത്തില്‍ ഇന്ത്യയ്ക്ക് അനുകൂലമായുള്ള സാഹചര്യം ചൂണ്ടിക്കാട്ടിക്കൊണ്ട് 2022ല്‍ ഒരു നവ ഇന്ത്യ സൃഷ്ടിക്കുകയെന്ന വ്യക്തമായ ലക്ഷ്യത്തോടെ പ്രവര്‍ത്തിക്കാനും അദ്ദേഹം ഉദ്യോഗസ്ഥരോട് ആവശ്യപ്പെട്ടു.
ആരോഗ്യരംഗത്തു സഹകരിക്കുന്നതിനായുള്ള ഇന്ത്യ-മൊറോക്കോ കരാറിനു മന്ത്രിസഭയുടെ അനുമതി

ആരോഗ്യരംഗത്തു സഹകരിക്കുന്നതിനായി ഇന്ത്യയും മൊറോക്കോയും തമ്മില്‍ ധാരണാപത്രം ഒപ്പുവെക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അംഗീകാരം നല്‍കി. ധാരണാപത്രമനുസരിച്ചു സഹകരിക്കാവുന്ന മേഖലകള്‍: 1) കുട്ടികളില്‍ ഉണ്ടാവുന്ന ഹൃദയത്തെയും രക്തധമനികളെയും ബാധിക്കാവുന്ന രോഗങ്ങളും അര്‍ബുദവും ഉള്‍പ്പെടെയുള്ള പകരാത്ത രോഗങ്ങള്‍ 2) ഔഷധരംഗത്തെ നിയന്ത്രണങ്ങളും ഗുണമേന്മ നിയന്ത്രിക്കലും 3) പകര്‍ച്ചവ്യാധികള്‍ 4) മാതൃ, ശിശു, നവജാതശിശു ആരോഗ്യം 5) അനുകരണീയമായ പ്രവര്‍ത്തനങ്ങള്‍ പങ്കുവെക്കുന്നതിനായി ആശുപത്രികള്‍ സംജോയിപ്പിക്കല്‍ 6) ആരോഗ്യ സേവനങ്ങളുടെയും ആശുപത്രികളുടെയും നടത്തിപ്പു സംബന്ധിച്ച പരിശീലനം 7) പരസ്പരം അംഗീകരിച്ചു സഹകരിക്കാവുന്ന മറ്റു മേഖലകള്‍. സഹകരിച്ചുള്ള പ്രവര്‍ത്തനം കൂടുതല്‍ വിശാലമാക്കാനും ധാരണാപത്രത്തിന്റെ നടത്തിപ്പിനു മേല്‍നോട്ടം വഹിക്കാനുമായി ഒരു പ്രവര്‍ത്തനസംഘം രൂപീകരിക്കും.